Elveția a înregistrat cea mai mare creștere economică din ultimele patru decenii.
Economia elveţiană a înregistrat în trimestrul trei cel mai rapid ritm de creştere din 40 de ani. Activitatea comercială şi-a revenit din colapsul cauzat de măsurile de lockdown.
Economia elveţiană a înregistrat în trimestrul trei cel mai rapid ritm de creştere din ultimele patru decenii în condiţiile în care activitatea comercială şi-a revenit din colapsul cauzat de măsurile de lockdown, scrie Bloomberg.Produsul Intern Brut a avansat cu 7,2% mulţumită creşterii consumului şi a investiţiilor în echipamente şi construcţii.În trimestrul anterior, economia s-a prăbuşit cu 7%. În pofida recuperării record, economia este cu aproximativ 2% mai mică decât era înainte de pandemie.Diferenţa este mult mai mică decât decalajele observate la marile economii din zona euro."În comparaţie cu ţările vecine, economia elveţiană a reuşit să facă faţă până acum crizei coronavirusului relativ nevătămată“, arată secretariatul de stat pentru afaceri economice.Elveţia ar putea evita o nouă contracţie în ultimul trimestru al acestui an deoarece guvernul a decis să nu introducă un al doilea blocaj pe scară largă, iar programele de şomaj parţial au protejat piaţa muncii.